text: Fleiri inntøkur og ferðafólk, men færri bilar
text: #000002
text: Fleiri inntøkur og fleiri ferðafólk um flogvøllin, men færri nýggir bilar vórðu skrásettir fyrstu fýra mánaðirnar í ár samanborið við somu tíð í fjør
text: #000003
text: Væl hægri inntøkur og skattir higartil í ár
text: #000004
text: Fyrstu fýra mánaðirnar í ár vóru fluttar góða 4,5 mia. kr. í lønum, pensjónum og øðrum veitingum umvegis føroysku a-skattaskipanina. Hetta vóru góð 5% meira enn enn somu tíð í 2022.
text: #000005
text: Samlaði inntøkuskatturin til land og kommunur var 6,3% hægri fyrstu fýra mánaðirnar í ár samanborið við somu tíð í 2022.
text: #000007
text: Ferðafólkatalið um flogvøllin næstan komið uppaftur á metárið 2019
text: #000008
text: Fyrstu fýra mánaðirnar í ár fóru 101.723 ferðafólk um flogvøllin í Vágunum. Hetta er umleið 19% fleiri enn somu tíð í fjør, tá ið tað fóru 85.811 ferðafólk um flogvøllin. Ferðafólkatalið um flogvøllin er sostatt komið upp á nærum sama ferðafólkatalið, sum metárið 2019, tá ið tað fóru 102.882 ferðafólk um Vága Floghavn fyrstu fýra mánaðirnar av árinum.
text: #000009
text: Nógv færri nýggir persónbilar skrásettir higartil í ár
text: #000010
text: Skrásetingin av nýggjum persónbilum er nógv lækkað seinastu tíðina. Fyrstu fýra mánaðirnar í ár vórðu skrásettir 534 nýggir persónbilar á Akstovuni. Hetta er nakað lægri enn um somu tíð í 2015, tá ið tað vórðu skrásettir 564 nýggir persónbilar. Skrásetingin av nýggjum bilum minkaði nógv meðan koronasmittan gjørdi um seg, men kom síðan nakað uppaftur, og er nú minkað aftur.
text: #000011
text: Fleiri útróðrarbátar selja á Fiskamarknaðinum
text: #000015
text: Fimm útróðrarbátar selja á Fiskamarknaðinum
text: #000020